ভাৰতৰ স্বাধীনতা দিৱসৰ দিনা ১৫ আগষ্টত দিল্লীৰ লালকিল্লাত পতাকা উত্তোলন কৰাৰ দৰে অসমৰ ঐতিহাসিক তলাতল ঘৰৰ প্ৰাঙ্গণতো পতাকা উত্তোলন কৰাৰ ব্যৱস্থা কৰিবৰ বাবে দাবী উত্থাপন কৰিছে পূৰ্বাঞ্চল তাই সাহিত্য সভাই।
'১৫ আগষ্টত ৰাষ্ট্ৰভিত্তিত দিল্লীৰ লালকিল্লাত পতাকা উত্তোলন কৰাৰ দৰে অসমৰ ঐতিহাসিক তলাতল ঘৰৰ প্ৰাঙ্গণত ৰাজ্যিক ভিত্তিত পতাকা উত্তোলন কৰাৰ ব্যৱস্থা কৰিব লাগে,' আজি ৫ জুলাইত এক সংবাদমেলত দাবী তাই সাহিত্য সভাৰ।
লালকিল্লাৰ দৰে তলাতল ঘৰো এক ঐতিহাসিক ক্ষেত্ৰ, গতিকে চৰকাৰে এই ঐতিহাসিক ক্ষেত্ৰত পতাকা উত্তোলন কৰিব লাগে বুলি সংগঠনটোৱে দাবী জনাইছে।
উল্লেখ্য যে পূৰ্বাঞ্চল তাই আহোম সহিত্য সভাই উক্ত সংবাদমেলতে চৰকাৰৰ প্ৰতি অন্য বহুকেইটা দাবী উত্থাপন কৰে।
আনহাতে, ব্ৰহ্মপুত্ৰৰ ওপৰত ডিব্ৰুগড় আৰু ধেমাজী-চিলাপথাৰ সংযোগী নিৰ্মীয়মান বগীবিল দলংৰ নাম 'চাওলুঙ চুকাফা সেঁতু' নামাকৰণ কৰিবৰ বাবেও উক্ত সংবাদ মেলৰ জৰিয়তে অতুল ফুকনে চৰকাৰক অনুৰোধ জনায়।
সেয়েহে তেওঁ উক্ত সংবাদমেলৰ জৰিয়তে এই সন্দৰ্ভত প্ৰয়োজনীয় পদক্ষেপ গ্ৰহণ কৰিবৰ বাবে চৰকাৰক আহ্বান জনায়।
ইয়াৰোপৰি উক্ত সংবাদ মেলত উপস্থিত থকা সভাৰ সাধাৰণ সম্পাদক পুষ্পধৰ শইকীয়াই নাগৰিকত্ব সংশোধনী আইনখনৰ সন্দৰ্ভত উদ্ভৱ হোৱা সমস্যাটোৰ ক্ষেত্ৰত খিলঞ্জীয়া লোকৰ কোনোধৰণৰ অনিষ্ট নোলোৱাকৈ সিদ্ধান্ত গ্ৰহণ কৰিবৰ বাবে আহ্বান জনায়।
সেয়েহে উক্ত সংবাদমেলৰ জৰিয়তে তেওঁ '২০০ গৰাকী তাই ভাষাৰ শিক্ষকক নতুনকৈ মকৰল দি জনগোষ্ঠীটোৰ ভাষা শিক্ষাৰ দিশত আগবঢ়াই নিবৰ বাবে চৰকাৰৰ শিক্ষা বিভাগক আহ্বান জনায়।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
